- Die Kuratorium het opdrag ontvang om as tussentydse maatreël, in voorkomende gevalle van 'aftreding', in oorleg met die PU vir CHO te trag om die beginsel van KO, art 13 te handhaaf' (Acta 1976:449 - 450, art 140)'.
- 2.3.8 'Sinode 1979 het besluit dat die professore normaalweg aftree op ouderdom 65 jaar. By voorlegging van bevredigende getuigskrifte oor gesondheid en werkvermoëns kan die Kuratorium in oorleg met die PU vir CHO die diens van jaar tot jaar verleng (Acta 1979:192-193, 1).
- 2.3.9 Sinode 1982 bevind dat die besluit van 1970 in 1979 gewysig is nadat vanaf 1973 besondere aandag aan die beginsel van KO, art 13 gegee is. Dat gesien in die lig van die verloop van die saak tot by die Sinode van 1979 opnuut uitspraak gegee is oor die beginsel en sou die beswaarde moes aantoon dat die Sinode van 1979 in stryd met Belydenis, Skrif en KO gehandel het. Dat indien die beswaar teen die besluit van 1970 gehandhaaf word, bly die besluit van 1979 nog steeds staan. Die aanbeveling was dat die beswaar nie gehandhaaf word nie. Hierdie Rapport word in sy geheel aanvaar (Acta 1982:217- 218, art 85)'.
- 2.3.10 'Sinode 1985 besluit dat emeriteer beteken dat 'n predikant volgens KO, art 13 van sy diensplig onthef word. Waar Kerkorde 13 van ouderdom melding maak, word ouderdom vir die doeleindes van hierdie Reglement as 65 en ouer verklaar (Acta 1985:701, art 171, 2.13)'.
- 2.3.11 Sinode 1994 het die volgende besluite geneem (Acta 1994:653-655, pt G):
- 1.1 'Artt 11 -13, KO bepaal die beginsels wat geld vir die dienstyd van bedienaars van die Woord, insluitende die professore aan die Teologiese Skool. Besluit: Goedgekeur'.
- 1.2 'Die Nas Sinode 1979 het 'n besluit geneem oor die toepassing van artt 11 -13, KO m.b.t. die emeritering van professore aan die Teologiese Skool:
- 'Die professore tree normaalweg af op ouderdom 65 jaar. By voorlegging van bevredigende getuigskrifte oor gesondheid en werkvermoëns kan die Kuratorium in oorleg met die PU vir CHO die diens van jaar tot jaar verleng'(Acta 1979:193).
- Die verband waarbinne hierdie besluit geneem is, behels die volgende:'
- 1.2.1 'In die lig van die KO is twee partye betrokke by die beroeping, ontslag en emeritaat van bedienaars van die Woord. Ingevolge die kontraktuele verhouding tussen die twee partye het enigeen van die twee die reg om te versoek dat die ooreenkoms verval of voortgesit moet word'.
- 1.2.2 'Die bedoeling van Sinode 1979 was ook om 'n duidelike reël neer te lê m.b.t. uitdienstreding van professore'.
- 1.2.3 'Die besluit van 1979:193 het ook op 'hoë'uitsonderingsgevalle betrekking vir welke gevalle die noodsaaklikheid (neccesitas) vir voortgesette diens op 'n jaar tot jaar basis deur 'n professor wat nog oor die nodige kragte beskik, en vir wie daar nie 'n geskikte plaasvervanger is nie, van die kant van die kerke uitgemaak word'.
- 1.2.4 'Die kerke wat in 'n kontraktuele ooreenkoms met die PU vir CHO staan moet ook rekening hou met reëls en bepalinge wat aan sodanige inrigting geld - waaronder die bepaling van 'n aftree -ouderdom.
- 1.2.5 'In 1991 het veranderde omstandighede ingetree wat professore se aftrede direk raak. Die Sinode 1991 het besluit dat die getal professore aan die TSP moet verminder word. Die vermindering geskied alleen by wyse van nie-vulling van vakatures (1991:736, pte 2.5.4.1-2.5.4.2).
- Daarby besluit die PU vir CHO op grond van finansiële oorweging dat die personeel op 60 jaar moet aftree. Dit het meteen die dienstyd van professore ouer as 60 jaar geraak. Hierdie rasionalisasie-proses het so ontwikkel dat die PU vir CHO van 1994 af slegs volle verantwoordelikheid vir die versorging va 4,5 professore aanvaar.
- Gevolglik is daar in die TSP se scenario vanaf 1995 vir geen professore bo 65- jarige ouderdom voorsiening gemaak nie, en werk die TSP van uit die veronderstelling dat 1979:193 se besluit t.o.v. uittrede van professore toegepas word'.

465